Ingrid Ulst
Ingrid Ulst (sündinud 26. märtsil 1977 Tartus) on Eesti kultuurikorraldaja, lavastaja ja näitleja. Ta on Alle-Saija Teatritalu asutaja ja loovjuht. Ta õpib Polygoni Teatrikoolis näitleja- ja lavastajaõppes (kursuse juhendaja Tamur Tohver, aastast 2022). Ta on kirjutanud mitu näidendit, dramatiseeringuid, kolm lasteraamatut, muusikat ja laulusõnu.[viide?] 2016. aastal asutas ta koos tsüstilist fibroosi põdeva näitekirjaniku ja lavastaja Janno Puusepaga MTÜ Janno Puusepa Fond, eesmärgiga aidata kaasa raskeid ravimatuid haigusi (nt tsüstiline fibroos, ALS, PLS) põdevate inimeste praktiliste ja tervishoiuga seotud vajaduste katmisele, mida riiklik süsteem ei toeta (näiteks energiarikaste toitesegude ja sonditoitude soetamine haige normaalse kehakaalu säilitamiseks) ning panustada haigete ja omastehooldajate kogemusnõustamisse. Alates 2019. aastast on Ingrid Ulst ka suurfilmi "Tõde ja õigus" võttepaika rajatud Filmi Vargamäe külastuskeskuse tegevjuht.